DEDUCERE PERSONALĂ SUPLIMENTARĂ

Începând cu anul acesta, părinții care realizează venituri din salarii beneficiază de o deducere personală suplimentară din impozitul pe venit de 100 de lei pentru fiecare copil înscris la o unitate de învățământ, în urma modificării Codului Fiscal de anul trecut. De acest lucru beneficiază doar unul dintre părinți.

Singura condiție este ca elevul sau preșcolarul să fie înscris la o unitate de învățământ.

Pentru a obține aceasta deducere, trebuie să aducă angajatorului:

1. o declarație pe propria răspundere a celuilalt părinte din care să reiasă că nu beneficiază de deducerea personală suplimentară de 100 lei lunar;

 2. o adeverință de la unitatea de învățământ frecventată de copil/copii.

3. Certificat naștere copil minor/i

În situația în care părintele desfășoară activitate la mai mulți angajatori, în plus față de documentele prevăzute (...), părintele care beneficiază de deducerea personală suplimentară (...) are obligația să declare că nu beneficiază de astfel de deduceri de la un alt angajator”